Php 2:10 sodat in die Naam van Jesus sou buig elke knie van die wat in die hemel en die wat op die aarde en die wat onder die aarde is,
Waarom is dit vir ons aanvaarbaar in die wiskunde klas om die instrukteur net te glo maar as iets in die Bybel verskyn wil ons dit “verstaan”
Ek meen het jy al ooit die grawitasie versnellings konstante bevraagteken of gebruik jy die konstante net deur onvragend dit in die formule in te vul ?
Om net weer aan te sluit by Robert se bydrae met die lys van Skrifgedeeltes en sy latere opmerkings oor “een is gelyk aan 3” en dinge wat ons net moet glo, al verstaan ons dit nie. Uiteraard sal ons as mense (met ons menslike beperkinge) Yahweh (as die enigste en ware en soewereine Elohiem) nooit kan verstaan nie. Sy weë is nie ons weë nie en sy gedagtes is nie ons gedagtes nie. Daarmee stem ek heelhartig saam. Ek moet egter toegee: die hele ding van “een is gelyk aan 3” verstaan ek ook nie. Ek het egter lankal opgehou om te probeer om dit te verstaan. Waarom? Eenvoudig omdat dit nie deel is van die Skrif nie.